**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

**POSĖDŽIO PROTOKOLAS**

2021-07-07 Nr. TAR-78

Posėdžio data – 2021 m. birželio 30 d.

Pradžia – 14.00 val. (nuotoliniu būdu)

Posėdžio pirmininkas – Aidas Kaveckis.

Posėdžio sekretorė – Lietutė Demidova.

6.SVARSTYTA. Vietinės rinkliavos už leidimo organizuoti komercinius renginius Klaipėdos miesto savivaldybei priklausančiose ar valdytojo teise valdomose viešojo naudojimo teritorijose išdavimą nuostatų patvirtinimas.

Pranešėjas – M. Poimanskis. Teigia, kad priėmus sprendimą Vietinės rinkliavos už leidimo organizuoti komercinius renginius Klaipėdos miesto savivaldybei priklausančiose ar valdytojo teise valdomose viešojo naudojimo teritorijose išdavimą nuostatai atitiks Lietuvos Respublikos rinkliavų įstatymo nuostatas.

N. Puteikienė siūloišVietinės rinkliavos už leidimo organizuoti komercinius renginius Klaipėdos miesto savivaldybei priklausančiose ar valdytojo teise valdomose viešojo naudojimo teritorijose išdavimą nuostatų (toliau – Nuostatai) II skyriaus 7 punkto lentelės išbraukti visą pirmą eilutę (Bet kokio dydžio renginys), iš lentelės antros eilutės pirmo stulpelio išbraukti žodį „filmavimas“, papildyti Nuostatų V skyrių 16.4 punktu: „16.4. savivaldybės ir valstybės įstaigų renginiams“.

R. Taraškevičius siūlo pritarti sprendimo projektui su N. Puteikienės siūlymais.

M. Poimanskis siūlo Nuostatų nepildyti nauju 16.4 punktu, o papildyti Nuostatų 16.1 punktą N. Puteikienės siūlymu: savivaldybės ir valstybės įstaigų renginiams.

NUTARTA. Pritarti pateiktam sprendimo projektui (bendru sutarimu (už-7)) su siūlymais:

6.1. išbraukti iš Nuostatų II skyriaus 7 punkto lentelės visą pirmą eilutę (Bet kokio dydžio renginys), iš lentelės antros eilutės pirmo stulpelio žodį „filmavimas“.

6.2. papildyti Nuostatų 16.1 punktą žodžiais: „savivaldybės ir valstybės įstaigų renginiams“.

Posėdžio pirmininkas Aidas Kaveckis

Posėdžio sekretorė Lietutė Demidova